**A SZAKDOLGOZAT / DIPLOMAMUNKA ELÉ KÖTTETENDŐ ADATLAPOK ÉS SORRENDJÜK**

A szakdolgozat/diplomamunka elejére a következő adatlapokat kell (a titkosítást csak ha feltétlenül kéri a cég) beköttetni. Az alábbi felsorolás egyúttal sorrendet is jelent.

**A lapokat kérjük géppel kitölteni!**

**Az aláírások begyűjtése a hallgató feladata.**

**Hallgatói nyilatkozat** – **kötelező:** Ezt a nyilatkozatot az elektronikus feltöltés során el kell fogadni, másként a szakdolgozat/diplomamunka nem tölthető fel.

**Belső címlap - kötelező:** a szakdolgozat címét, a hallgató nevét, szakját és az évszámot tartalmazza.

**Titkosítási kérelem** és **Titkosítási nyilatkozat** - nem kötelező, csak abban az esetben kell kitölteni, ha a szakdolgozatot/diplomamunkát a cég feltétlenül titkosíttatni szeretné.

A titkosításra vonatkozóan az elektronikus feltöltés során is nyilatkozni kell. Amennyiben kéri a hallgató a titkosítást, akkor a Titkosítási kérelmet és a Titkosítási nyilatkozatot a dolgozat elejére be kell köttetni és szkennelve is fel kell tölteni a szakdolgozatfeltöltő felületen. Enélkül csak akkor adható le a dolgozat elektronikusan, ha nem kéri a hallgató a titkosítást. Ha a dolgozatba bekötésre kerülnek a dokumentumok mindkét fél által aláírva, de az elektronikus felületen nem kerül feltöltésre, akkor az elektronikus felületen jelzett szándék az érvényes.

Más titkosításra vonatkozó dokumentumot az Egyetem nem tud elfogadni.